На основу члaна 36. став 7, а у вези са ставом 1. тачка 2. Закона о јавним набавкама („Службени гласник РС“, бр. 124/12 и 14/15)

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**СЛУЖБА ЗА ЗАЈЕДНИЧКЕ ПОСЛОВЕ**

**21000 Нови Сад, улица Жарка Зрењанина број 2**

***о б ј а в љ у ј е***

**ОБАВЕШТЕЊЕ О ПОКРЕТАЊУ ПРЕГОВАРАЧКОГ ПОСТУПКА**

**БЕЗ ОБЈАВЉИВАЊА ПОЗИВА ЗА ПОДНОШЕЊЕ ПОНУДА**

**(шифра: ПП-У-4/2015)**

**Назив наручиоца:** Служба за заједничке послове Града Новог Сада

**Адреса:** Жарка Зрењанина 2, Нови Сад

**Интернет страница наручиоца:** [www.novisad.rs](http://www.novisad.rs)

**Врста наручиоца:** орган локалне самоуправе

**Предмет набавке:** одржавање Програмског пакета за праћење и анализу буџета Града Новог Сада, на период од годину дана, у свему према спецификацији која чини саставни део конкурсне документације

**Назив и ознака из општег речника набавке:** Услуге одржавања и поправке софтвера – 72267000.

**Основ за примену преговарачког поступка и разлози који оправдавају његову примену:** Члан 36. став 1. тачка 2. Закона о јавним набавкама. Разлог за спровођење преговарачког поступка без објављивања позива за подношење понуда садржан је у чињеници да је „ComDatа“ Д.О.О. Каћ власник софтверског кода за Програмски пакет за праћење и анализу буџета Града Новог Сада, те је једини понуђач који може да изврши предметну набавку. Градска управа Града Новог Сада, је дана 27. децембра 2002. године закључила Уговор бр. 2712-01/2002 о изради Програмског пакета за праћење буџета са „ComDatа“ Д.О.О. Каћ, Светосавска 145, Каћ. Наведени програмски пакет се данас користи, у оквиру Градске управе за финансије, као основни инструмент за праћење и анализу буџета Града Новог Сада.

 Програмски пакет за праћење и анализу буџета је намењен комплетном и детаљном планирању, праћењу и анализи буџета локалних заједница са следећим карактеристикама:

 1. Евиденција планираних прихода и расхода по финансијским позицијама,

 2. Евиденција захтева и закључака,
 3. Евиденција извршења планираних прихода и расхода,
 4. Евиденција извршења одобрених захтева и закључака,

 5. Извештаји о анализи како планираних прихода, расхода, захтева и закључака тако и односа између планираног и оствареног са могућностима самосталног филтрирања и подешавања понуђених података,

 6. Обрачун и контрола обрачунатих камата са штампом каматног листа.

 Наведено значи да програм интегрише планирање буџета са појединачним захтевима и извршењима а по свакој позицији буџета са могућношћу аналитичког и кориснички подесивог праћења по више нивоа и критеријума. Критеријуме и нивое праћења и анализе корисник система може самостално да подешава према својим тренутним потребама, као и сам крајњи облик извештавања.

 Како би предметни систем правилно функционисао, неопходно је вршити одржавање Програмског пакета за праћење и анализу буџета Града Новог Сада.

У циљу спровођења преговарачког поступка, Наручилац је, дана 12. јуна 2015. године, доставио Управи за јавне набавке Захтев за мишљење о основаности примене преговарачког поступка број 99/2015, на који је добио позитивно мишљење, број 404-02-2296/15 од 02. јула 2014. године.

**Назив и адреса лица којем се упућује позив за подношење понуда:** „ComDatа“ Д.О.О. Каћ, Светосавска 145, Каћ.